Diari Oficial de la Generalitat Valenciana


Sumari del DOGV 6550, del 23-06-2011 (2011/7148)

RESOLUCIÓ de 8 de juny de 2011, de la Direcció General d'Ordenació i Centres Docents de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7148


Data del document
:   08-06-2011

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 8 de juny de 2011, de la Direcció General d'Ordenació i Centres Docents de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2011.  
  
  
 [2011/7148]  
Amb data 7 de febrer de 2011 es va publicar en el Diari Oficial de la Comunitat Valenciana l'Orde 106/2010, de 30 de desembre de 2010, de la Conselleria d'Educació, per la qual es convoquen ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2011.  
Amb data 6 de maig de 2011 es va publicar en el Diari Oficial de la Comunitat Valenciana l'Orde 22/2011, de 29 d'abril de 2011, de la Conselleria d'Educació, per la qual es determina el crèdit que ha de finançar les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2011.  
  
Una vegada finalitzat el termini de presentació de les sol·licituds, amb data 24 de maig de 2011, s'ha reunit la Comissió avaluadora prevista en la base sèptima de la dita orde, la qual, una vegada revisats els expedients de sol·licitud presentats i d'acord amb els criteris de valoració que determina la base octava de l'orde de convocatòria, proposa la distribució del crèdit de la subvenció entre els centres que han presentat sol·licituds per a la subvenció dels servicis complementaris de transport i menjador de l'alumnat usuari dels dits centres.  
  
Així mateix, d'acord amb la base desena de l'orde de 30 de desembre de 2010, el Servici de Títols, Beques i Ajudes a l'Estudi, com a òrgan instructor del procediment, ha emés un informe favorable sobre la proposta de resolució en els termes acordats per l'esmentada Comissió avaluadora i l'eleva a la Direcció General d'Ordenació i Centres Docents.  
Vista l'esmentada proposta de resolució i fent ús de les atribucions que m'atorga la disposició final primera de l'esmentada orde de 30 de desembre de 2010, de la Conselleria d'Educació, resolc,  
  
Primer  
Admetre la totalitat de les 14 sol·licituds presentades, corresponents als centres que es mencionen en l'annex I d'esta resolució.   
  
Segon  
Concedir les ajudes per a atendre els gastos dels servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2011, que es detallen en l'annex I d'esta resolució, i per un import total de 1.970.989 €, per a la qual cosa s'ha tingut en compte la tipologia majoritària de discapacitat dels alumnes del centre, el nombre d'alumnes usuaris dels servicis complementaris de transport i menjador del centre i el nombre d'unitats concertades i la seua tipologia.  
  
Tercer  
Els esmentats imports s'abonaran amb càrrec a la línia de subvenció T1572.000, capítol IV, de la secció, servici, centre gestor i programa 12.43.68.361.47 d'Ensenyança Primària, prevista en la Llei 17/2010, de 30 de desembre, de la Generalitat de Pressupostos per a l'exercici 2011.  
  
Quart  
Els centres hauran de presentar la justificació en els terminis i la forma prevista en la base dotze de l'orde de convocatòria.  
Quint  
Ordenar la publicació en el Diari Oficial de la Comunitat Valenciana de la present resolució en la següent pàgina web de la Conselleria d'Educació:  
 (valencià)  
 (castellà)  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir del dia següent a aquell en què es notifique la resolució expressa del recurs de reposició o en què el recurs s'haja de considerar presumptament desestimat.  
  
València, 8 de juny de 2011.- El director general d'Ordenació i Centres Docents: Rafael Carbonell Peris.